
H O T Ă R Â R E A  nr.___
din _____________ 2026
privind aprobarea majorării capitalului social la 
S.C. Administrator Imobile și Piețe S.R.L.

Consiliul Local Municipal Târgu Mureș, întrunit în ședința ordinară de lucru,

Având în vedere:
· Referatul de aprobare nr. 3127/02.09.2026 al Primarului Municipiului Târgu Mureș privind aprobarea majorării capitalului social la S.C. Administrator Imobile și Piețe S.R.L.;
· Raportul de specialitate nr. ___ al Direcției Juridice, Contencios Administrativ și Administrație Publică Locală;
· Raportul de specialitate nr. ___ al Direcției Economice;
· Situațiile financiare anuale aferente exercițiului financiar precedent, din care rezultă că S.C. Administrator Imobile și Piețe S.R.L. a înregistrat o cifră de afaceri netă de peste 400.000 lei;
· Hotărârea AGA - S.C. Administrator Imobile și Piețe S.R.L. nr. ___ din ______ 2026.
Luând în considerare rapoartele comisiilor de specialitate din cadrul Consiliului Local Municipal Târgu Mureș;
În conformitate cu prevederile:
· Legii societăților nr. 31/1990, republicată, cu modificările și completările ulterioare;
· art. VI alin. (1) și alin. (6) din Legea nr. 239/2025 privind stabilirea unor măsuri de redresare și eficientizare a resurselor publice și pentru modificarea și completarea unor acte normative;
· art. 80–82 din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;



· În temeiul prevederilor art. 129 alin. (1), alin. (2) lit. a), coroborate cu alin. (3) lit. d), art. 139 și art. 196 alin. (1) lit. a) din O.U.G. nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. Se aprobă majorarea capitalului social al S.C. Administrator Imobile și Piețe S.R.L. de la valoarea de 1.000 lei la valoarea de 5.000 lei, prin aport în numerar în cuantum de 4.000 lei.
Art. 2. În urma majorării, capitalul social, în valoare totală de 5.000 lei, se divide în 50 de părți sociale, fiecare având valoarea nominală de 100 lei, deținute integral de asociatul unic.
Art. 3. Se aprobă alocarea sumei de 4.000 lei, reprezentând aportul în numerar pentru majorarea capitalului social al S.C. Administrator Imobile și Piețe S.R.L., din bugetul Municipiului Târgu Mureș.
Art. 4. Se aprobă Actul constitutiv actualizat al S.C. Administrator Imobile și Piețe S.R.L., conform anexei care face parte integrantă din prezenta hotărâre.
Art. 5. Se împuternicește administratorul S.C. Administrator Imobile și Piețe S.R.L. să semneze Actul constitutiv în forma actualizată și să efectueze toate demersurile necesare pentru înregistrarea Actului constitutiv la Oficiul Registrului Comerțului.
Art. 6. În conformitate cu prevederile art. 252 alin. (1) lit. c), ale art. 255 din O.U.G. nr. 57/2019 privind Codul administrativ și ale art. 3 alin. (1) din Legea nr. 554/2004, Legea contenciosului administrativ, prezenta hotărâre se înaintează Prefectului Județului Mureș pentru exercitarea controlului de legalitate.
Art. 7. Prezenta hotărâre se comunică:
· Direcției Economice;
· S.C. Administrator Imobile și Piețe S.R.L.


.
Viză de legalitate,
Secretar General al Municipiului Tîrgu Mureș
Bordi Kinga











*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art. 129, art. 139 din O.U.G. nr. 57/2019 privind  Codul Administrativ, cu modificările şi completătile ulterioare


